**Ministru kabineta noteikumu projekta „Grozījumi Ministru kabineta 2009. gada 8. septembra noteikumos Nr. 1015 “Kārtība, kādā izsniedz speciālo atļauju (licenci) komercdarbībai zvejniecībā, kā arī maksā valsts nodevu par speciālās atļaujas (licences) izsniegšanu”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Zvejniecības likuma 7. panta otrā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošie Ministru kabineta 2009. gada 8. septembra noteikumi Nr. 1015 “Kārtība, kādā izsniedz speciālo atļauju (licenci) komercdarbībai zvejniecībā, kā arī maksā valsts nodevu par speciālās atļaujas (licences) izsniegšanu” (turpmāk – noteikumi Nr. 1015) nosaka kārtību, kādā tiek izsniegta speciālā atļauja (licence) komercdarbībai zvejniecībā (turpmāk – licence), valsts nodevas apmēru un maksāšanas kārtību par licences saņemšanu.Noteikumu Nr.1015 9. punkts paredz, ka licenci izsniedz uz 5 gadiem, izņemot:1. zvejai starptautiskajos un citu valstu ūdeņos ārpus Baltijas jūras, kā arī zvejai aiz Baltijas jūras un Rīgas jūras līča piekrastes ūdeņiem un zvejai Baltijas jūras un Rīgas jūras līča piekrastes ūdeņos, kur licences termiņu nosaka, ievērojot zvejā izmantojamās zvejas kuģa atbilstības apliecības *(Certificate of Compliance)* vai kuģa kuģošanas spējas apliecības derīguma termiņu;
2. noteikumos Nr.1015 atsevišķi noteiktajos gadījumos, kad licence tiek izsniegta uz gadu vai tās izsniegšana tiek atteikta.

Grozījumi Ministru kabineta 2006. gada 6. jūnija noteikumos Nr.467 “Noteikumi par kuģu reģistrāciju Latvijas Kuģu reģistrā” (turpmāk – noteikumi Nr.467), kas stājās spēkā 2017. gada 29. jūnijā, paredz, ka, sākot ar 2018. gada 1. janvāri, zvejas laivu reģistrācijas apliecībām derīguma termiņš būs ne vairs divi gadi, bet gan beztermiņa. Zvejas laivas reģistrācijas apliecība būs derīga, ja tiks veikta zvejas laivas ikgadējā tehniskā apskate un reģistrācijas apliecībā par to būs attiecīgs apliecinājums. Beztermiņa zvejas laivu reģistrācijas apliecības Latvijas Jūras administrācija izdos, sākot ar 2018. gada 1. janvāri. Reģistrācijas apliecības, kas zvejas laivām izsniegtas līdz 2017. gada 31. decembrim, ir spēkā līdz tajās norādītā derīguma termiņa beigām. Savukārt Satiksmes ministrijas sagatavotais noteikumu projekts “Grozījumi Ministru kabineta 2006. gada 28. marta noteikumos Nr. 248 “Noteikumi par jūras zvejas kuģu drošību”” paredz, ka no 2018. gada 1. janvāra jūras zvejas laivām atzīmes par kārtējo apskati tiks izdarītas reģistrācijas apliecībā un kuģošanas spējas apliecība jūras zvejas laivām netiks izsniegta (uz zvejas kuģiem šādas izmaiņas netiek attiecinātas, jo tiem nepieciešamo dokumentu esamību nosaka starptautiskās konvencijas). Kuģa kuģošanas spējas apliecības, kas izsniegtas līdz 2017. gada 31. decembrim, būs derīgas līdz to derīguma termiņa beigām.Tā kā, sākot ar 2018. gada 1. janvāri, piekrastes zvejas laivām vairs netiks izdotas kuģa kuģošanas spējas apliecības, kas bija saistītas ar licences derīguma termiņa noteikšanu komercdarbībai zvejniecībā jūras piekrastes ūdeņos, kā arī šis dokuments tika norādīts noteikumu Nr.1015 1. pielikumā kā viens no pretendenta iesniedzamajiem dokumentiem, nepieciešams izdarīt grozījumus noteikumos Nr.1015, paredzot, ka:1. zvejai Baltijas jūras un Rīgas jūras līča piekrastes ūdeņos licences termiņu nosaka nevis pēc kuģa kuģošanas spējas apliecības derīguma termiņa, kā tas noteikts spēkā esošo noteikumu Nr.1015 10. punktā, bet gan saskaņā ar noteikumu Nr.1015 9.punktu, tas ir, pieci gadi, izņemot atsevišķus noteikumos Nr.1015 noteiktos gadījumus, kad licence tiek piešķirta uz gadu vai tās izsniegšana tiek atteikta. Attiecīgi noteikumu projektā no 10. punkta svītrota atsauce uz piekrastes ūdeņiem (1.1.3. apakšpunktu), jo piekrastes zvejas laivām vairs netiks izsniegtas kuģošanas spējas apliecības un to derīguma termiņš vairs netiks izmantots licences derīguma termiņa noteikšanā. Tādējādi arī tad, ja piekrastes zvejas laivai pēc 2017.gada 31.decembra būs derīga kuģošanas spējas apliecība (un tā atbildīs citiem nosacījumiem), pretendents no 2018.gada 1.janvāra varēs saņemt licenci uz 5 gadiem. Savukārt komerczvejai starptautiskajos ūdeņos un citu valstu ūdeņos ārpus Baltijas jūras, komerczvejai Baltijas jūrā un Rīgas jūras līcī aiz piekrastes ūdeņiem, kā arī komerczvejai iekšējos ūdeņos arī pēc 2017.gada 31.decembra licences termiņa noteikšanā darbosies tie paši nosacījumi, kas jau paredzēti spēkā esošajos noteikumos Nr. 1015;
2. pretendentiem, kuriem līdz 2017.gada 31.decembrim izsniegtas kuģa kuģošanas spējas apliecības, tās ir derīgas līdz to derīguma termiņa beigām un attiecīgi līdz tam laikam var tikt iesniegtas kopā ar pārējiem licencēšanas dokumentiem;
3. licences izsniegšanu var atteikt, ja saskaņā ar normatīvo regulējumu par kuģu reģistrāciju Latvijas kuģu reģistrā, pretendentam nav derīgas zvejas laivas reģistrācijas apliecības, t.i., nav veikta ikgadējā tehniskā apskate, par kuru saņemts attiecīgs apliecinājums zvejas laivas reģistrācijas apliecībā;
4. pie iesniedzamajiem dokumentiem licences saņemšanai zvejai jūras piekrastes ūdeņos un iekšējos ūdeņos (noteikumu Nr.1015 1. pielikums) kuģošanas spējas apliecības vietā ir jāpievieno derīga Latvijas Jūras administrācijas izsniegta zvejas laivas reģistrācijas apliecība vai līdz 2017.gada 31.decembrim izsniegta kuģa kuģošanas spējas apliecība;
5. noteikumu projektā ietvertie grozījumi stājas spēkā 2018. gada 1. janvārī, jo noteikumu Nr.467 51. punktā noteikts, ka beztermiņa zvejas laivu reģistrācijas apliecības izdod, sākot ar 2018. gada 1. janvāri.
 |
| 3. | Projekta izstrādē iesaistītās institūcijas | Zemkopības ministrija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pēc kuģu reģistra datiem, ir 611 piekrastes zvejas laivas, kurām izsniegtas kuģa kuģošanas spējas apliecības. No tām vairāk nekā 200 piedalās zvejniecības komercdarbībā, un šo laivu dokumenti tiek iesniegti licencēšanai. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs nemainīsies. Pretendentiem, kas iesniegs attiecīgus dokumentus licencēšanai un licencēšanas komisijā, kura izskatīs šos dokumentus, projekta tiesiskais regulējums nemaina tiesības un pienākumus, ne arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | No 2017. gada 6. jūlija līdz 13. jūlijam informācija par noteikumu projektu bija ievietota Zemkopības ministrijas tīmekļa vietnes www.zm.gov.lv sadaļā „Sabiedriskā apspriešana”. |
| 2. | Sabiedrības līdzdalība projekta izstrādē | Sabiedrības pārstāvjiem tika dota iespēja līdzdarboties noteikumu projekta izstrādē, rakstveidā sniedzot viedokli par noteikumu projektu sabiedriskās apspriešanas laikā no 2017. gada 6. jūlija līdz 13. jūlijam. No biedrības “Latvijas Makšķernieku asociācija” 2017. gada 11. jūlijā tika saņemta e-pasta vēstule, kurā sniegts priekšlikums izteikt noteikumu 14.punktu šādā redakcijā (satura papildinājumi izcelti treknrakstā):“14. Atļauju (licenci) anulē, ja atļaujas (licences) īpašnieks zvejā iekšējos ūdeņos vai zvejniecībā šo noteikumu 1.1.1., 1.1.2. vai 1.1.3. apakšpunktā minētajos ūdeņos ar vienu zvejas kuģi gada laikā vairāk nekā divas reizes **vai vienu reizi gada laikā pēdējos divos gados** ir pārkāpis zvejniecību regulējošo normatīvo aktu prasības vai pārtraucis komercdarbību zvejniecībā. **Personām, kurām anulēta licence par zvejniecību regulējošo normatīvo aktu prasību pārkāpumiem, aizliegts trīs gadus izmantot zvejas tiesības.**” |
| 3. | Sabiedrības līdzdalības rezultāti | Biedrības “Latvijas Makšķernieku asociācija” priekšlikums nav ņemts vērā, jo Valsts vides dienests, ievērojot Ministru kabineta 2014. gada 23. decembra noteikumus Nr. 808 “Kārtība, kādā zvejas licences turētājiem un zvejas kuģu kapteiņiem tiek piemērota Eiropas Savienības tiesību aktos par kopējās zivsaimniecības politiku noteiktā soda punktu sistēma”, zvejas licenču turētājiem un kuģu kapteiņiem piešķir soda punktus un piemēro attiecīgus ietekmēšanas līdzekļus (aptur zvejas licenci). Šo noteikumu izpratnē zvejas kuģa kapteinis ir persona, kas atbild par zvejas kuģa vai zvejas laivas vadību un kuģošanas drošību. Tas nozīmē, ka papildu ietekmēšanas līdzekļi, kas minēti biedrības “Latvijas Makšķernieku asociācija” priekšlikumā, komercdarbības licences anulēšanai vai tās darbības apturēšanai uz laiku nav nepieciešami, jo bez Valsts vides dienestā izsniegtās zvejas licences zvejas darbības nav iespējamas. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Zemkopības ministrija, novadu un pilsētu pašvaldības, kuru administratīvajās teritorijās atrodas iekšējie ūdeņi. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas nav paredzēts veidot, un nav paredzēta arī esošo institūciju reorganizācija. |
| 3. | Cita informācija | Noteikumu projektā paredzētais regulējums tiks ieviests no piešķirtajiem valsts un pašvaldību budžeta līdzekļiem. |

Zemkopības ministrs Jānis Dūklavs

Zemkopības ministrijas valsts sekretāre Dace Lucaua

Bārtule 67027525

inese.bartule@zm.gov.lv